CELEX: C2006/237/06
Language: et
Date: 2006-09-30 00:00:00
Title: Kohtuasi C-293/06: Eelotsusetaotlus, mille esitas Finanzgericht Hamburg (Saksamaa) 3. juulil 2006 — Deutsche Shell GmbH versus Finanzamt für Groβunternehmen in Hamburg

30.9.2006   
            
            
               ET
            
            
               Euroopa Liidu Teataja
            
            
               C 237/3
            
         Eelotsusetaotlus, mille esitas Finanzgericht Hamburg (Saksamaa) 3. juulil 2006 — Deutsche Shell GmbH versus Finanzamt für Groβunternehmen in Hamburg
   (Kohtuasi C-293/06)
   (2006/C 237/06)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: Deutsche Shell GmbH
   
      Kostja: Finanzamt für Groβunternehmen in Hamburg
   Eelotsuse küsimused
   
               1.
            
            
               Kas EÜ asutamislepingu artikliga 52 koosmõjus artikliga 58 (nüüd artikkel 43 koosmõjus artikliga 48) on vastuolus see, kui Saksamaa Liitvabariik kui päritoluriik käsitleb siseriikliku emaettevõtja valuutakahjumit, mille emaettevõtja sai Itaalias asuvale püsivale tegevuskohale antud asutamiskapitali repatrieerimise tõttu, püsiva tegevuskoha kasumi osana ning jätab Saksa maksusüsteemist maksuvabastuse tõttu, mis tuleneb Itaaliaga 1925 sõlmitud topeltmaksustamise vältimise konventsiooni artikli 3 lõigetest 1 ja 3 ja artikli 11 punkti 1 alapunktist c, välja siseriikliku emaettevõtja valuutakahjumi, kuigi kõnealune valuutakahjum ei saa kuuluda Itaalias maksustamisel arvutatava püsiva tegevuskoha kasumi hulka ning seega ei arvestata seda päritoluriigis ega püsiva tegevuskoha riigis?
            
         
               2.
            
            
               Juhul kui esimesele küsimusele tuleb vastata jaatavalt, siis kas EÜ asutamislepingu artikliga 52 koosmõjus artikliga 58 (nüüd artikkel 43 koosmõjus artikliga 48) on vastuolus see, kui kõnealune valuutakahjum tuleb küll arvata Saksa maksusüsteemi, kuid valuutakahjumit võib püsiva tegevuskoha kulust maha arvata üksnes siis, kui Itaalia püsivast tegevuskohast ei saada kasumit maksuvabalt?